До 
Общински съвет 

гр. Бургас

Докладна записка

от инж. Йордан Георгиев - Председател на Постоянната комисия по спорт, деца и младежки дейности /ПКСДМД/ при Общински съвет - Бургас
             Относно: Включване в Спортния календар на Община Бургас за 2021 г. на спортно мероприятие в подкрепа на хората с увреждания и в неравностойно положение.
 Уважаеми общински съветници,
             Настоящата докладна записка е по повод постъпило предложение с вх.№ 08-00-11739/15.07. 2021 г. от г-жа И. Гавраилова – председател на СК „Здраве-09“ относно включване в спортния календар на Община Бургас за 2021 г. на мероприятие в подкрепа на хората с увреждания и в неравностойно положение. 
            Сдружение „ Спортен клуб ЗДРАВЕ-О9“осъществява  основно дейност - лечебно плуване на деца и възрастни, както и състезателна дейност по плуване на хора с увреждания. 
             През месец септември 2021 година, СК” Здраве-09 има желание да организира и проведе 2 часа демонстративно плуване от картотекиран състезател на клуба в лицето на  г-жа А. Пенева.

            Събитието е уникално по рода си, като основна цел е обществеността да бъде съпричастна към усилията на хората с увреждания и в неравностойно положение, като неделима част от тяхното възстановяване и начин на живот. 

            Мероприятието е подкрепено и съгласувано с Българска Параолимпийска Асоциация, която ще се включи в организацията на първото в страната събитие от такъв мащаб.
              Предвид гореизложеното, предлагам Община Бургас да бъде основен партньор в провеждането на тази  спортна проява, за която е необходима финансова подкрепа в размер на  2 000 лв. (две хиляди лева).
Във връзка с чл.6 от Закона за физическото възпитание и спорта и чл.10 от Наредбата за условията и реда за финансиране и подпомагане на физическата активност, физическото възпитание, спорта и спортно-туристическата дейност от Спортния календар на Община Бургас, налице е основание за отпускане на средства за провеждане на горепосоченото спортно събитие. 
Имайки предвид кратките срокове, свързани с подготовката и осигуряване на необходимия финансов ресурс в обществен интерес, моля на основание чл.60, ал.1 от Административнопроцесуалния кодекс, да се допусне предварително изпълнение на решението.           
            На основаниe чл.17, ал.1, т.10, чл. 21, ал. 1, т. 8 и ал. 2 от Закона за местното самоуправление и местната администрация, предлагам Общински съвет - Бургас да вземе следното:
РЕШЕНИЕ
I.  Дава съгласие да бъде допълнен Спортния календар на Община Бургас за 2021 г., утвърден по Приложение №13.5, съгласно решение на Общински съвет – Бургас по т.21 от Протокол № 20/23.02.2021 г., по следния начин:
· нова т.89 – Спортно мероприяти в подкрепа на хората с увреждания и в неравностойно положение с финансиране в размер на 2 000 лв. (две хиляди лева), за сметка на неусвоените средства по т.12 от Приложение № 13.5.
II.  Финансовите средства по точка I са за сметка на предвидените средства за спортни мероприятия, които няма да бъдат проведени през 2021 г. поради усложнената епидемична обстановка, породена от COVID -19.
     III. На основание чл. 60, ал. 1 от Административнопроцесуалния кодекс, допуска предварително изпълнение на решението.
С уважение,
…………………………..                              

/инж. Йордан Георгиев/                                       

